توفى ريان وإحنا ما كنا قادرين نبين حزنا قدام تولين اكتئبت وبطلت تلعب وبطلت تدخل غرفتهم يلي كانت تنام فيها هي وأخوها ما كانت تقبل تحكي عن ريان وبتزعل كتير اذا شافتنا نبكي كانت لسه سبع سنين وكان صارلها سنتين معها فشل كلوي وكنا شايفينها عم بتمر بنفس المراحل يلي مر فيها اخوها بومنا العادي بنصحى الصبح بتروح تولين على المدرسه وبس ترجع بنروح تلات ايام بالأسبوع نغسل كلى بتاخد واجباتها معها على الغسيل وبتعملهم هناك زمان كانت تروح تغسل كلى وهي تركض وتلعب بس هلأ صارت تعصب وبتزعل وما بتحب تروح زمره دم تولين نفس زمره دمي امها وعملت الفحص وطابقت لحتى اكون المتبرع بالكبد والكليه حلينا مشكله المتبرع بس طلعتلنا مشكله انه العمليه ما بتنعمل بالأردن ولا حتى بأكبر المستشفيات بتصير عمليه زراعه كبد لحاله وكليه لحالها بس بحاله تولين لازم بعمليه وحده ينزرعوا الكبد والكليه تواصلنا مع مستشفيات برا واكتشفنا انه العمليه بتنعمل بمستشفى بالقدس بالضفه الغربيه بس انصدمنا انها بتكلف الف دولار يعني ما يقارب ال الف دينار اردني احنا صحيح عايشين ومش محتاجين بس فكره انه نوفر الف دولار ابدا مش من مقدرتنا الماديه او مقدره عائلتنا كلها عم بنعد الأيام وبنشوف تولين بتمر بنفس المراحل يلي مر فيها اخوها بس مربطه ايدينا ومو قادرين نعمل اشي بنآمن انه الإنسان اغلى ما نملك هون بالأردن ولإنه الإنسان اغلى ما نملك ساعدونا ما تضيع تولين من بين ايدينا زي ما ضاع ريان لأني ما عندي غيرها